**1. časť zákazky - Diaľkovo ovládané pyrotechnické manipulátory kategórie 1**

# 1 Predmet zákazky

1.1 Predmetom zákazky je dodanie pyrotechnických robotov, určených na manipuláciu s výbušnými predmetmi   
s veľkou hmotnosťou a muníciou s možnosťou ich následného znefunkčnenia, podľa špecifikácie uvedenej   
v Tabuľke č. 1 Technická špecifikácia predmetu zákazky.

Súčasťou ceny predmetu zákazky budú nasledujúce služby spojené s dodaním tovaru:

- doprava do miesta dodania: Kriminalistický a expertízny ústav Policajného zboru, Sklabinská ul. č. 1, Bratislava

- konfigurácia a inštalácia na mieste plnenia, ako aj overenie a preukázanie plnej funkčnosti

- odovzdanie technickej dokumentácie a záručných listov

- bezplatné zaškolenie zamestnancov verejného obstarávateľa na obsluhu

- poskytovanie záručného servisu

1.2 Technické parametre, funkcionality, resp. vlastnosti požadovaného predmetu zákazky uvedené v Tabuľke č.1 predstavujú minimálne požiadavky, ktoré musia byť splnené vo vlastnom návrhu plnenia uchádzača.

1.3 Súčasťou tovaru musí byť technická dokumentácia, obsahujúca najmä technický popis, návod na obsluhu. Technická dokumentácia je vyhotovené v slovenskom alebo v českom jazyku.

1.4 Tovar musí byť nový, nepoužívaný, nepoškodený. Tovar nesmie byť recyklovaný, repasovaný, renovovaný.

1.5 Verejný obstarávateľ si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.

**Tabuľka č. 1 Technická špecifikácia predmetu zákazky**

|  |  |
| --- | --- |
| Diaľkovo ovládaný pyrotechnický manipulátor kategórie 1 | |
| množstvo: 3 ks | |
| **Požadované funkcionality, technická  špecifikácia a parametre** | **Uchádzač uvedie skutočnú špecifikáciu dodávaného tovaru - vlastný návrh plnenia** |
| Pyrotechnický robot pásový odstupný manipulátor určený na diaľkovú manipuláciu s výbušnými predmetmi s veľkou hmotnosťou a muníciou s možnosťou ich následného znefunkčnenia.  Diaľkovo ovládané vozidlo určené na skúmanie nastražených výbušných systémov a ich zneškodňovanie mechanickým a pyrotechnickým spôsobom. |  |
| Samotné vozidlo (podvozok) musí byť schopné vlečenia predmetov pomocou závesného zariadenia s guľou ISO 50 |  |
| Musí umožňovať manipuláciu s výbušninami, výbušnými predmetmi a muníciou s hmotnosťou min. 100 kg. |  |
| Manipulácia s predmetmi je vykonávaná pomocou naklápacích, výsuvných a otočných ramien, ktoré sú zakončené uchopovacím mechanizmom s možnosťou pripojenia vymeniteľného náradia (úchopové, prerážacie, rozstreľovacie zariadenie). |  |
| Rameno musí umožňovať inštaláciu a použitie rozstreľovača výbušných systémov. |  |
| Hlavné rameno minimálne dvoj sekčné s naklápacou a otočnou koncovou časťou (funkcia zápästia) s možnosťou otáčania na každú stranu od pozdĺžnej osi vozidla.  Možnosť otáčania úchopovej časti ramena bez obmedzenia uhla otočenia. |  |
| hmotnosť prenášaného bremena manipulátorom  min. 100 kg, hmotnosť pri max. vysunutí ramena  min. 20 kg |  |
| uhol otáčania veže min. ± 200° |  |
| otáčanie čeľustí bez obmedzenia |  |
| otvorenie čeľustí od 0 do 300 mm |  |
| uzatvárací tlak čeľustí od 0 do 600 N |  |
| Ovládanie je realizované pomocou rádiového signálu a tiež pomocou prepojovacieho kábla. |  |
| Ovládací panel musí byť manipulovateľný jednou osobou.  Na základnú obsluhu musí stačiť jeden operátor. |  |
| Zariadenie musí zabezpečovať možnosť monitorovania okolia farebným kamerovým systémom s osvetlením a prenosom videosignálu na monitor obsluhy. |  |
| Monitorovací systém pozostáva z otočnej, naklápacej a výsuvnej kamery upevnenej na stožiari podvozku pre monitoring širšieho okolia a min. jednej otočnej a naklápacej kamery na hlavnom ramene, pre monitoring práce s ramenom. |  |
| možnosť montáže tretej kamery v oblasti úchopového mechanizmu pre detailný monitoring práce vymeniteľného náradia. |  |
| Obraz kamier prenášaný na monitor s možnosťou priblíženia a využitia funkcie „obraz v obraze“. |  |
| Zariadenie má umožniť svojim stupňom odolnosti prácu v sťažených poveternostných podmienkach (dážď, sneh, blato). |  |
| rozmery vozidla v prepravnej polohe:  dĺžka max.1400 mm,  šírka max.760 mm,  výška max. 1300 mm |  |
| hmotnosť max. 400 kg |  |
| rýchlosť pohybu plynule regulovateľná v rozsahu  min. 0 – 45 m / minútu |  |
| schopnosť jazdy po schodoch so sklonom do 45° s maximálnym zaťažením |  |
| užitočné zaťaženie min. 350 kg |  |
| ťažná sila vozidla min. 3000 N |  |
| najmenší teoretický priemer v ktorom sa dokáže otočiť ≤ 1500 mm |  |
| minimálna doba prevádzky manipulátora na plne nabité akumulátorové batérie min. 3 hod., v režime „stand by“ (len kamera) 20 hod. |  |
| rozsah pracovných teplôt v rozmedzí – 20 °C až  + 50 °C |  |
| antikorózna úprava povrchu vozidla a manipulátora s vode odolnou úpravou, stupeň krytia IP65 |  |
| držiak na zavedený vodný rozstreľovač VORO 98 (ktorý používa MV SR), rozmerov: celková dĺžka 335 mm, vonkajší priemer 42,4 mm, hmotnosti 5,54 kg, vnútorný priemer 20,6 mm, priemer drážky pre uchytenie 36 mm, šírka drážky pre uchytenie 20 mm. Nábojka NK so zátkou, kalibru 20/70, prachová náplň NC prach cca 5 g. |  |
| možnosť vybavenia manipulátora nosičom náradia min. 3 ks voliteľného príslušenstva s možnosťou automatickej výmeny v priebehu misie |  |
| priamočiara píla s akumulátorovým zdrojom a držiakom umožňujúcim diaľkové ovládanie z miesta operátora a možnosťou automatickej výmeny z nosiča náradia |  |
| držiak pre uchytenie náradia (rozbíjač okien, magnetická príchytka, súprava trhacích hákov a karabínka) |  |
| rozbíjač okien |  |
| magnetická príchytka |  |
| súprava trhacích hákov |  |
| karabína s poistkou o nosnosti min. 100 kg |  |
| možnosť zobrazenia dôležitých údajov (min. napätie akumulátora vozidla, sila úchopu) na kontrolnom paneli |  |
| notebook s pripojovacími káblami a so softvérom umožňujúcim zmenu min. šiestich výrobcom predprogramovaných polôh ramien podľa potreby používateľa |  |
| monitor zobrazujúci záznam kamier s funkciou obraz v obraze |  |
| ovládanie robota a prenos obrazu minimálne na vzdialenosti 900 m pri priamej viditeľnosti |  |
| ovládací pult robota musí byť prenosný, maximálna hmotnosť pultu 20 kg |  |
| zobrazenie aktuálnej polohy ramien, čeľustí robota a polohy veže na ovládacom pulte graficky aj textom v slovenskom jazyku |  |
| pracovisko operátora musí byť mobilné, manipuláciu musí zvládnuť jeden pracovník |  |
| **Výrobca a model:** |  |

Táto časť súťažných podkladov bude tvoriť neoddeliteľnú súčasť kúpnej zmluvy ako príloha č. 1, ktorú uzatvorí verejný obstarávateľ s úspešným uchádzačom.

# 2 Požiadavky na predmet zákazky

Verejný obstarávateľ požaduje, aby uchádzač vo svojej ponuke za účelom preukázania splnenia požiadaviek na predmet zákazky predložil:

**Prílohu č. 1a Opis predmetu zákazky, pričom je povinný v Tabuľke č. 1 - Technická špecifikácia predmetu zákazky vyplniť stĺpec *“*** ***Uchádzač uvedie skutočnú špecifikáciu dodávaného tovaru - vlastný návrh plnenia*“**. **Uchádzač identifikuje** (z hľadiska: minimálne požadované technické špecifikácie, parametre a funkcionality požadované verejným obstarávateľom, výrobcu a model) **ponúkaný tovar a uvedie špecifikáciu dodávaného tovaru – vlastný návrh plnenia**.

**Uchádzač zároveň s vlastným návrhom plnenia predloží katalógový alebo technický list k výrobku** poskytujúci informácie o technickej špecifikácii a prevádzke výrobku, z ktorých verejný obstarávateľ bude môcť posúdiť splnenie požadovaných technických parametrov. Dokumenty musia byť predložené v slovenskom jazyku (akceptovateľný je aj český jazyk); úradný preklad do slovenského jazyka sa nevyžaduje.